fi fi fi sv fi fi fi fi sv fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Sote-alan töissä tarvitaan monikulttuurisuustaitoja - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Maahanmuuton määrän kasvu on lisännyt etnistä ja kulttuurista monimuotoisuutta Suomessa. Erityisesti pääkaupunkiseudulla myös ­sosiaali- ja terveydenhuollon asiakkaissa on paljon eri kulttuureista ja erilaisesta kielitaustasta tulevia ihmisiä.
Muualta tulleiden määrän lisääntyminen tuo suomalaiseen sosiaali- ja terveydenhuoltoon kysymyksiä, joita ei ole aiemmin tarvinnut miettiä. Sosiaali- ja terveysalan ammattilaiset kohtaavat työssään yhä ­useammin erilaisia arvomaailmoja ja tilanteita, joissa työntekijöillä ja asiakkailla ei ole yhteisiä käsitteitä tai he voivat ymmärtää käsitteet eri tavoin.
Esimerkiksi lastensuojelussa saatetaan törmätä tilanteeseen, jossa vanhemmat eivät ymmärrä, mihin ammattilaiset viittaavat puhuessaan lapseen liittyvästä huolesta. Myös mielenterveys käsitetään eri tavoin eri kulttuureissa. Asiakas voi olla tottumaton puhumaan mielenterveydestä tai liittää käsitteeseen häpeää tai pelkoa. Viimeaikaisten tutkimusten mukaan ammattilaiset toivovat, että heillä olisi enemmän osaamista toimia maahanmuuttajien kanssa.
Sosiaali- ja terveysalan töissä tarvittavaa osaamista selvitetään parhaillaan opetus- ja kulttuuriministeriön Osaamisella soteen -hankkeessa. Osana tätä työtä on mietittävä, millaista osaamista ammattilaiset tarvitsevat kohdatessaan eri kulttuureista tulevia asiakkaita ja miten tähän liittyvä opetus sovitetaan sosiaali- ja terveysalan opintoihin.
Nykyisin monikulttuurisuutta opetetaan sosiaali- ja terveydenhuollon ammattilaisille vaihtelevasti. Toisinaan alan opetussuunnitelmissa on monikulttuurisuudesta oma kurssi, toisinaan teema on osa muita opintokokonaisuuksia. Opetuksessa tulisi huolehtia siitä, että ammattilaiset saavat riittävät monikulttuuriset valmiudet riippumatta siitä, miten opetus on järjestetty.
Monikulttuurisuusopintojen lisääminen alan koulutukseen on monitahoinen kysymys. Alan tutkijoiden ja opettajien välillä on itse asiassa erimielisyyttä siitä, tuleeko asiakkaiden kulttuuritaustaa ylipäätään erikseen korostaa opinnoissa.
Vaarana on, että kulttuuritekijät ylikorostuvat ja että asiakas nähdään tietyn kulttuurin edustajana eikä yksilönä. Silloin saatetaan sitä tahtomatta lisätä haitallisia kulttuurisia yleistyksiä. Toisaalta kulttuuritaustan korostaminen saattaa myös johtaa ajattelutapaan, jossa monikulttuuriset kohtaamiset nähdään erilaisina kuin kohtaamiset yleensä.
Toisaalta on vaikea nähdä, miten ammattilainen voi hoitaa työnsä laadukkaasti, jos hänellä ei ole ymmärrystä asiakkaiden erilaisista taustoista, kokemuksista ja ylipäänsä erilaisista kulttuureista.
Ilman erityistä koulutusta tai kokemuksen kautta kertynyttä asiantuntemusta saattaa käydä niin, että ammattilaisen työtä ohjaa yksinomaan suomalaiseen kulttuuriin perustuva ammatillinen asiantuntijuus. Tämä voi johtaa väärinymmärryksiin asiakastilanteissa ja vaikuttaa siihen, miten asiakkaiden tilanteita tulkitaan ja arvioidaan.
Maahanmuuttajatyössä tarvittavat konkreettiset tiedot ja taidot, kuten lainsäädännön tunteminen tai tulkin kanssa työskentely, muodostavat vain pienen osan tarvittavasta osaamisesta.
Ammattilaisen on ymmärrettävä, että myös hänen omat lähtökohtansa – kuten arvot, kulttuuritausta ja ennakkokäsitykset – vaikuttavat kanssakäymiseen asiakkaiden kanssa. Toisaalta ammattilaisten pitäisi muistaa, että kunkin asiakkaan kulloiseenkin tilanteeseen vaikuttavat myös hänen yksilölliset taustatekijänsä, tarpeensa ja toiveensa.
Yhteiskunnallisesta näkökulmasta kyse on myös koko palvelujärjestelmän kehittämisestä siten, että se palvelisi erilaisia asiakasryhmiä mahdollisimman hyvin. Nykyinen sosiaali- ja terveydenhuolto saattaa lisätä eri kulttuureista tulevien asiakkaiden eriarvoisuutta.
Monikulttuurisuuden on oltava osa valmistuvien opiskelijoiden perusopintoja. Lisäksi jo ammatissa toimiville on järjestettävä täydennyskoulutusta aiheesta.
Ammatillinen osaaminen varmistaa sosiaali- ja terveydenhuollon asiakkaiden tasa-arvon.
Kirjoitus on julkaistu Helsingin Sanomien Vieraskynä-palstalla 11.2.2019.
Laura Hietapakka tutkija Sosiaali- ja terveydenhuollon tutkimus, THL
Minttu Räty sosiaalialan lehtori Laurea-ammattikorkeakoulu
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.